**Издвојено мишљење Нина Брајовића**

**АНЕКС 2.**

**2.3-2.5 Тржишни механизми на медијском тржишту**

Држава је остала у власништву издавача дневних листова „Политика“ и „Вечерње новости“ (50% у „Политици новине и магазини“ (ПНМ) и око 33% у Компанији „Новости“).

Након повлачења WAZ-а из сувласништва у издавачу „Политици“, где је имао 50% власништва, дошло је до нетранспарентног преузимања његовог удела 2012. године.

Подаци о стварним власничким правима у ПНМ-у, када је у питању наследник WAZ-а,су непоуздани, иако постоје у Агенцији за привредне регистре. Наиме, компанија "East Media Group" из Москве, која је преузела капитал WAZ-а најпре је брисана из регистра, а сада је у поступку ликвидације. Најстарије и у дугом периоду своје историје најугледније дневне новине на Балкану тиме нису директно угрожене, због чињенице да је сувласник друге половине познат (Политика АД, друштво у претежно државном власништву) и да ПНМ послује позитивно.

Одлагање продаје преосталог државног капитала због нерешених власничких односа у супротности је са прокламованим повлачењем државе из власништва у медијима.

Држава није спровела Уредбу о правним последицима престанка рада ЈП НовинскаагенцијаТанјуг коју је донела у новембру 2015. године. Овом Уредбом прописана је обавеза подношења регистрационе пријаве за брисање ЈП Новинска агенција Танјуг из регистра привредних друштава, односно регистрационе пријаве за брисање мeдија који послују под тим јавним предузећем из Регистра медија.

Новинска агенција Танјуг је у правном вакуму који траје три године, са упола мање радно ангажованих и без субвенција за плате. Успела је да одржи претплатнике и производњу од 250 до 300 вести дневно, скоро 100 видео клипова и 200 фотографија. Ова продукција је већа од производње остале две агенције (Бета и ФоНет).

Престанак рада Танјуга утицао би неповољно на медијско тржиште.

**Мера 2.3.** Смањен и учињен транспарентним утицај државе на медијском тржишту како би постојалиједнакитржишни услови за све медије

Држава изашла из власништва у издавачу „Политике“ преносом државног капитала са суоснивача - Политике АД на Фондацију Политика која је сувласник са досадашњим приватним власником у сразмери 50–50%, а чији оснивачи су Српска академија наука и уметности и Матица српска.

Спроведена Уредба о правним последицима престанка рада ЈП Новинска агенција Танјуг; Формирано ново предузеће са статусом Јавног медијског сервиса, а у којем запослени у земљи немају субвенције, односно плате из буџета.

**Показатељи на нивоу мере:**

* заштићен јавни интерес у „Политици”,
* избор уредника дневних новина „Политика” у надлежности Фондације,
* повећана транспарентност власништва,
* држава изашла из власништва у издавачу дневних новина „Политика”,
* задржане цене услуга,
* сачуван медијски плурализам,
* сачувана конкуренција на тржишту агенцијских услуга.

**Мера подразумева следеће активности:**

1) Привредно друштво Политика АД (суоснивач ПНМ) преноси државни капитал у ПНМ (ћерка фирма) Фондацији Политика чији би оснивачи били новинари, акционари Политике АД и значајне националне институције попут Српске академије наука и уметности и Матице српске;

2) Донети пропис којим се омогућава новинарима акционарима Политике АД да се определе да ли желе да продају своје акције у оквиру приватизације Политике АД или да буду суоснивачи Фондације;

3) Донети Закон о Фондацији Политика;

4) Спровести Уредбу о правним последицима престанка рада ЈП Новинска агенција Танјуг;

5) Донети Закон о оснивању Јавног сервиса новинска агенција Танјуг (као акционарског или једночланог деоничког друштва) у којем плате запослених и сарадника у земљи не би биле финансиране из буџета.

У Београду 27.12.2018. године

Нино Брајовић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_